Lood gaan ook nou ponde verdien | Netwerk24
Lood de Jager gaan Pretoria binnekort vaarwel roep. Foto: Getty Images
Dié klub het Woensdag in 'n verklaring aangekondig dat hy die dienste van die 26-jarige slot van die Bulle vir drie jaar bekom het.
De Jager het vir homself naam gemaak by die Cheetahs in Bloemfontein voordat hy in 2017 na Pretoria verhuis het.
Hy het sy debuut vir die Bokke in 2014 gemaak en reeds in 38 toetse gespeel.
De Jager is vroeg in 2019 as die Bulle se kaptein vir die Superrugby-reeks aangewys, maar is tans langs die kantlyn met 'n skouerbesering en nie verseker van 'n plek in die Springbok-span wat aan die Wêreldbeker-toernooi gaan deelneem nie.
Sou hy wel die Bok-span na Japan haal, sal hy hom eers ná die skouspel by die Sale Sharks aansluit.
"Dit is 'n groot voorreg om my by 'n klub soos die Sale Sharks aan te sluit, aangesien dit 'n klub met 'n ryk tradisie en groot ambisies is.
"Dit is opwindend om deel daarvan te kan wees en ek sien uit daarna om my later vanjaar by die span in Manchester aan te sluit," sê hy in die verklaring.
Die Sale Sharks het ook onlangs die dienste van twee van die Haaie se Bokke, die losskakel Robert du Preez en haker Akker van der Merwe, bekom.